| Medaljeoversikt |
| --- |
| Friidrett: |
| Konkurrerte for Tongas flagg Tonga |
| Friidrett Oseaniamesterskapet i friidrett |
| Sølv | Papeete 2013 |  100 m |
| Sølv | Cairns 2012 |  4x100 m |
| Bronse | Rarotonga 2014 |  4x100 m |
| Friidrett Pacific Mini Games |
| Bronse | Mata-Utu 2013 |  4x100 m |

**Siueni Filimone** (født 19. august 1994 i Hififo i Ha'apai) er en tongansk friidrettsutøver som konkurrerer i sprintløp. Han representerte Tonga under Sommer-OL 2016, der han måtte trekke seg etter innledningsheatet grunnet skade. Hans fremste internasjonale meritt er sølv på 100 meter ved oseaniamesterskapet i friidrett 2013.

Idrettskarriere
---------------

2012
Filimone deltok ved junioroseaniamesterskapet i friidrett 2012 (regional divisjon øst), der han kom på 2.-plass på 200 meter og 3.-plass på 100 meter. I innledningsheatet på 200 meter løp han på 22,19, som var ny personlig rekord. Beniamino Maravu fra Fiji vant begge disse øvelsene. Han deltok også ved deltok ved oseaniamesterskapet i friidrett 2012 (regional divisjon øst), der han deltok på Tongas stafettlag på 4 x 100 meter stafett, som kom på 2.-plass. Disse to mesterskapene ble arrangert sammen.

Ved junior-VM i friidrett 2012 fikk han 61. beste tid i innledningsheatet på 100 meter, med tiden 11,41, og gikk ikke videre til semifinalene. 11,41 var personlig rekord for Filimone. 

2013
Han kom på 2.-plass på 100 meter ved oseaniamesterskapet i friidrett 2013, bak Banuve Tabakaucoro fra Fiji. Der deltok han også på 200 meter, og endte på 8.-plass. 

I august deltok han ved VM i friidrett 2013, men fikk 16. beste tid i den innledende runden, og gikk ikke videre til innledningsheatene. Ved Pacific Mini Games på Wallis- og Futunaøyene i september kom han på 4.-plass på 100 meter og 8.-plass på 200 meter individuelt. Han deltok også på begge sprintstafettene, der Tonga fikk bronse på 4 x 100 meter, og kom på 6.-plass på 4 x 400 meter stafett. 

2014
Filimore satte ny personlig rekord på 100 meter ved Samveldelekene 2014, med tiden 10,72. Dette var 38. beste tid i innledningsheatene, så han gikk ikke videre til semifinalene. Ved oseaniamesterskapet i friidrett 2014 kom han på 5.-plass på 100 meter med tiden 11,06, og Tonga kom på 3.-plass på 4 x 100 meter stafett. 

2015
Ved oseaniamesterskapet i friidrett 2015 ble han slått ut i semifinalen både på 100 og 200 meter. Tonga kom her på 5.-plass på 4 x 100 meter stafett, og ble diskvalifisert på 800 meter medleystafett. 

2016
Han deltok på 60 meter ved VM i friidrett innendørs 2016, men ble slått ut i innledningsheatet med tiden 7,08 sekunder. Ved sommer-OL 2016 kvalifiserte han seg fra innledningsrunden til hovedrunden, men fordi han skadet hamstringen i innledningsrunden stilte han ikke til start i hovedrunden.

Referanser
----------

1. ↑  Oceania Athletics - *Oceania Regional Championships 2012*, besøkt 15. august 2016.

Eksterne lenker
---------------

* (en) Siueni Filimone – Olympedia Rediger på Wikidata

* (en) Siueni Filimone – Commonwealth Games Federation Rediger på Wikidata

* (en) Siueni Filimone – World Athletics Rediger på Wikidata
* (en) Profil hos All-Athletics Arkivert 26. august 2016 hos Wayback Machine.
* (en) Profil hos Rio 2016 Arkivert 6. august 2016 hos Wayback Machine.
* (en) Profil hos Samveldelekene 2014 Arkivert 7. april 2016 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |